Datasets:
LocalDoc
/
AzTC

Dataset card Data Studio Files
xet
Community
Search is not available for this dataset
text
stringlengths
10
518k
Bu gün isə dövlətlərarası münasibətlərin forma və məzmun etibarilə keyfiyyətcə yeni səviyyəyə yüksəldiyi bir vaxtda, təbii ki, bu, həmçinin ölkələrimizdə ictimaiyyət tərəfindən də dəstəklənir.
Beləliklə, əminəm ki, ötən il olduğu kimi, biz bu ili də yaxşı nəticələr ilə başa vuracağıq.
Müttəfiqlik qarşılıqlı fəaliyyətimiz ölkələrimizin və xalqlarımızın rifahı naminə möhkəmlənəcək, həmçinin bu, regional sabitliyin və təhlükəsizliyin mühüm amilidir.
Sizi bir daha salamlayıram və səfərinizin artıq başa çatdığını nəzərə alaraq, yaxşı yol arzulayıram.
Əlbəttə, hesab edirəm ki, dövlət başçılarının müntəzəm görüşləri nümunəsində olduğu kimi, hökumət rəhbərləri səviyyəsində də belə müntəzəm görüşlərin keçirilməsi faydalı olardı”.
Rusiya Federasiyası Hökumətinin sədri Mixail Mişustin deyib:""“Hörmətli İlham Heydər oğlu.
Əvvəlcə, Sizi fevralın 7-də keçirilən növbədənkənar Azərbaycan Prezidenti seçkilərində inamlı qələbə münasibətilə səmimi-qəlbdən təbrik etmək istəyirəm.
Bu, Sizin səylərinizlə və rəhbərliyinizlə ölkənizdə əldə olunan bütün nailiyyətlərə Azərbaycan xalqı tərəfindən verilən yüksək qiymətdir.
Əlbəttə, fürsətdən istifadə edərək, Rusiya Prezidenti Vladimir Vladimiroviç Putinin ən səmimi və xoş arzularını çatdırmaq istəyirəm.
Biz Azərbaycan Hökumətinin hörmətli başçısı Əli Hidayət oğlu Əsədovla daim təmasdayıq və müntəzəm görüşlər keçiririk.
Elə bu yaxınlarda - dekabrda Moskvada Müstəqil Dövlətlər Birliyinin forumunda görüşmüşük, ondan əvvəl isə Soçidə görüş olub.
Mənə elə gəlir ki, bu yaxınlarda Azərbaycana səfərim olub.
Sizi əmin etmək istəyirəm ki, dövlətlərimizin rəhbərləri arasında qəbul olunan qərarların hamısı daimi nəzarətdədir, hökumətlərimiz tərəfindən icra olunur.
Dünən geniş ikitərəfli gündəliyi müzakirə etdik.
Siz bir neçə istiqaməti xatırlatdınız, sənaye sahəsində daha çox layihələr var.
Biz, həmçinin nəqliyyat maşınqayırması sahəsində birgə layihələr barəsində düşünürük.
Eyni zamanda, qarşılıqlı iri texnoloji, innovativ layihələr üzrə perspektivli istiqamətlər də var.
Kənd təsərrüfatı sahəsi üzrə də işləyirik.
Siz tamamlama haqqında danışdınız.
Həmçinin əczaçılıq üzrə bir sıra məsələlərimiz mövcuddur.
Dünən bu sahədə işlərin gücləndirilməsinə dair razılıq əldə etdik.
Belə desək, bu gün bizim qarşılıqlı layihələrimizin bütün palitrası nəzarətimizdədir.
Qarşılıqlı iqtisadi-ticari dövriyyə rəqəmləri də bunu göstərir.
Siz 17 faizlik artım barədə danışdınız.
Həmçinin demək istəyirəm ki, bizim keçid məntəqələrimizdə daşıma gücləri 5 dəfə artıb.
Bu da bizim Nəqliyyat Nazirliyinin Azərbaycandan olan hörmətli həmkarları ilə birgə böyük sistemli işidir.
Biz, həmçinin burada logistika üzrə bütün müvafiq layihələri davam etdiririk.
Siz Şimal-Cənub dəhlizini qeyd etdiniz.
Həqiqətən, 30 milyon ton ciddi həcmdir və əlbəttə ki, məntəqələrdə dar yerlərin qalmaması üçün çoxlu iş görülməlidir.
Həmçinin demək istəyirəm ki, biz atanız hörmətli Heydər Əlirza oğlu Əliyevin anadan olmasının 100 illiyinə həsr olunmuş anım tədbirini böyük ehtiramla keçirdik.
Rusiyada onu xatırlayırlar, xatirəsini əziz tuturlar.
Bu sahədə qarşılıqlı fəaliyyətlə bağlı məsələlər üzrə çoxlu layihələr və ideyalar var.
Bu gün Rus Dram Teatrında oldum, orada mədəniyyət sahəsində qarşılıqlı fəaliyyətdən bəhs etdilər.
Biz əlaqələrimizin, o cümlədən Azərbaycan Mədəniyyət Nazirliyi ilə əməkdaşlığın genişləndirilməsi üzrə razılıq əldə etdik.
Çoxlu sayda tədbirlərin keçirilməsi üzrə Yol xəritəsi üzərində işləyirik.
Əlbəttə, Azərbaycanın hörmətli mədəniyyət və incəsənət xadimlərini Rusiyada, Moskvada görməyə şad olacağıq.
Sizə və həmkarlarıma Rusiya nümayəndə heyətinə göstərilən səmimi, ənənəvi mehriban qəbula görə təşəkkür edirəm”.
Prezident İlham Əliyev:“Sağ olun”.
Dövlətimizin başçısı Rusiya Prezidentinin səmimi və xoş arzularına görə minnətdarlığını bildirib, onun da xoş arzularını Vladimir Putinə çatdırmağı xahiş edib.
14:12"Martın 6-da Azərbaycan Respublikasının Prezidenti İlham Əliyevin Rusiya Federasiyası Hökumətinin sədri Mixail Mişustin ilə görüşü olub.
Bununla bağlı President.az məlumat yayıb.
13:37"Martın 6-da Azərbaycan Respublikasının Prezidenti İlham Əliyevin Rusiya Federasiyası Hökumətinin sədri Mixail Mişustin ilə görüşü başlayıb.
Bu barədə President.az xəbər verir.
“Eos Qrup” MMC-yə “Araz Vadisi İqtisadi Zonası” Sənaye Parkının rezidenti statusu verilib.
Bu barədə iqtisadiyyat naziri Mikayıl Cabbarov “X” hesabındakı paylaşımında qeyd edib.
Bildirilib ki, şirkət tərəfindən Sənaye Parkının ərazisində fibrobeton və polistirolbeton blokların istehsalı müəssisəsi yaradılacaq.
“İnvestisiya dəyəri 11,9 milyon manat olan müəssisədə 60 nəfərlik daimi iş yerinin yaradılması nəzərdə tutulur”, - deyə nazir qeyd edib.
Eos Qrup" MMC-yə "Araz Vadisi #İqtisadiZona-sı" Sənaye Parkının rezidenti statusu verilib.
Şirkət tərəfindən #SənayeParkı-nın ərazisində fibrobeton və polistirolbeton blokların istehsalı müəssisəsi yaradılacaq.
#İnvestisiya dəyəri 11,9 milyon ₼ olan müəssisədə 60 nəfərlik daimi… pic.twitter.com/7xZiZNVZ76
Azərbaycanın beş cüdoçusu Avstriyanın Linz şəhərində keçiriləcək Qran-pri turnirində iştirak edəcək.
Oxu.Az xəbər verir ki, onlardan üçü qadın, ikisi kişi idmançı olacaq.
Martın 8-də startı veriləcək yarışda Gültac Məmmədəliyeva, Aydan Vəliyeva (hər ikisi 52 kq), Aytac Qardaşxanlı (63 kq), Rəşid Məmmədəliyev (73 kq) və Camal Qamzatxanov (+100 kq) qızıl medal uğrunda mübarizə aparacaqlar.
Martın 10-dək baş tutacaq Qran-pridə kollektivə böyüklərdən ibarət yığmanın böyük məşqçisi Slavko Tekiç və qadınlardan ibarət millinin baş məşqçisi Rəşad Məmmədov rəhbərlik edəcəklər.
Azərbaycan Cüdo Federasiyasının A kateqoriyalı beynəlxalq dərəcəli hakimi Nazim Umbayev yarışda ədalət təmsilçiləri arasında yer alacaq.
Qeyd edək ki, turnirdə 82 ölkədən 568 idmançı iştirak edəcək.
“Bayer 04” Avropanın ən güclü komandalarından biridir.
Müdafiəçi sabahkı matçda baxımlı futbol üçün əllərindən gələni edəcəklərini bildirib.
Təcrübəli oyunçu Portuqaliya təmsilçisi “Braqa” ilə əvvəlki raunddakı qarşılaşmanı xatırlayıb:""“Sonuncu qoldakı ötürmə bir anda verilən qərar idi.Nəriman Axundzadənin boş olduğunu gördüm.
Şükürlər olsun ki, hakim matçı dayandırmadı.
Hüseynov kollektivdə ab-havanın yaxşı olduğunu vurğulayıb:""“Klub üçün çəkilən film mənim xoşuma gəldi.
Hər kəs “Qarabağ”ın mahiyyətini görməlidir.
Bu, oyunçulara yaxşı motivasiya verdi”.
Bədavi Hüseynov Julio Romao və Elvin Cəfərquliyevin cəzalı olmasına da toxunub:""“Komandamızın futbolçularının keyfiyyəti yüksəkdir.
Onları yaxşı əvəz edəcəklər və bacarıqlarını göstərməyə çalışacaqlar”.
Qeyd edək ki, martın 7-də Tofiq Bəhramov adına Respublika stadionunda keçiriləcək “Qarabağ” - “Bayer 04” oyunu saat 21:45-də başlayacaq.
Komandalar arasında cavab matçı martın 14-də Leverkuzendə olacaq.
AFFA-nın Uşaq və Gənclər üzrə Yarışların təşkili şöbəsinin baş mütəxəssisi Zümrüd Ağayeva UEFA tərəfindən növbəti təyinat alıb.
Oxu.Az xəbər verir ki, bu barədə milli assosiasiyanın rəsmi saytı məlumat yayıb.
Z.Ağayeva 17 yaşadək qadın futbolçular arasında Avropa çempionatının seçmə mərhələsi çərçivəsində martın 14-dən 20-dək Niderlandda təşkil olunacaq A liqasının 5-ci qrupunun oyunlarında UEFA nümayəndəsi olacaq.
Qeyd edək ki, bu qrupda İspaniya, Niderland, Ukrayna və Türkiyə yığmaları mübarizə aparacaqlar.
“ABŞ-nin Şimali Avropadakı nüvə obyektləri Rusiya ilə NATO arasında birbaşa toqquşma ssenarisində qanuni hədəflər olacaq”.
Bunu Rusiya Xarici İşlər Nazirliyinin sözçüsü Mariya Zaxarova bu gün keçirdiyi brifinqdə Finlandiyanın yeni seçilmiş prezidentinin bəyanatını şərh edərkən bildirib.
Onun sözlərinə görə, ABŞ-nin nüvə silahı orada görünərsə, Şimali Avropanın təhlükəsizliyi möhkəmlənməyəcək, əksinə, zəifləyəcək.
Xatırladaq ki, Finlandiyanın dövlət başçısı Aleksandr Stubb nüvə silahının ölkəsi vasitəsilə daşınmasının mümkünlüyü barədə bəyanat verib.
Yasamal rayonunda təhlükə saçan eyvanla bağlı rəsmi açıqlama verilib.
Yasamal Rayon İcra Hakimiyyətindən Oxu.Az-a bildirilib ki, hazırda “Sovetski” kimi tanınan ərazidə uçmaq üzrə olan eyvanın sahibi ilə sığorta şirkəti arasında danışıqlar gedir:""“Tərəflər bir sıra şərtləri razılaşdıran kimi problem öz həllini tapacaq”.
14:30"Yasamal rayonunda eyvan uçmaq üzrədir.
Rayonun Əlövsət Quliyev küçəsi, “Sovetski” kimi tanınan ərazidə uçmaq üzrə olan eyvana nazik taxta bərkidərək, el dili ilə desək, belinə çöpdən dirək veriblər.
Bu isə yoldan keçən şəxslərin həyatına ciddi təhlükə yaradır.
PhotoStock.az bədbəxt hadisənin yaşanması an məsələsi olan ərazidən fotoları lendə alıb:"""Daha çox foto burada:PhotoStock.az
“Zəngli saatın monoton səsi tez oyanmağımıza kömək etmir, çünki bu səs artıq yuxumuza “daxil olur”.
Bu barədə rusiyalı somnoloq Yelena Sareva danışıb.
Mütəxəssisin sözlərinə görə, zəngli saatın melodiyası nə qədər şən və ritmikdirsə, oyanma prosesi də bir o qədər aktiv olur.
Ritmik səslər ürək döyüntüsünü və bədən hərarətini artırdığı üçün daha tez ayağa qalxmağınıza kömək edir.
Çox vaxt zəngli saat üçün sakitləşdirici klassik musiqilər qoyulur, lakin bu səs gümrahlaşdırıcı və canlandırıcı olmalıdır.
İspaniyanın “Real Madrid” klubunun baş məşqçisi Karlo Ançelotti gəlirlərini vergi orqanlarından gizlətdiyinə görə həbs oluna bilər.
Mənbə yazır ki, söhbət mütəxəssisin 2013-15-ci illərdə “kral klubu”nda işlədiyi müddətdən gedir.
İttihama görə, italyan mütəxəssis öz gəlir vergisi bəyannaməsində yalnız “Real”dan aldığı mükafatı qeyd edib, halbuki, məşqçi öz imicindən istifadə etmək hüququnu təkcə rəhbərlik etdiyi kluba yox, digər təşkilatlara da verib.
Lakin məşqçi həmən təşkilatlardan büdcəsinə daxil olan məbləğin hesabatını təqdim etməyib.
Əgər Madrid prokurorları məhkəmədə haqlı olduqlarını sübuta yetirsələr, məşqçini 4 il 9 ay həbs cəzası gözləyir.
“Rusiyada seçkiyə müdaxilə cəhdləri uğursuzluğa düçardır və təşəbbüskarlar bunun nəticələrini görəcəklər”.
Bu sözləri Rusiya Xarici İşlər Nazirliyinin rəsmi nümayəndəsi Mariya Zaxarova deyib.
O bildirib ki, prezident seçkisi zamanı Rusiyanın işlərinə qarışmaq cəhdləri uğursuzluğa məhkumdur.
Zaxarova qeyd edib ki, bütün bu cəhdlərin, həmçinin Qərb ölkələri üçün də nəticələri olacaq.
“Rusiyanın daxili işlərinə, məsələn, prezident seçkisinə istənilən müdaxilə cəhdləri məhvə məhkumdur.
İkincisi, bunun Qərb üçün fəsadları olacaq”, - deyə o vurğulayıb.
Zaxarovanın sözlərinə görə, xaricdə diplomatik nümayəndəliklərdə Rusiyanın prezident seçkisində səsverməni pozmaq cəhdlərinin sayı artır, Rusiya vətəndaşlarına psixoloji təzyiq göstərilməsinə cəhdlər edilir.
Elə peşələr var ki, onların öhdəsindən yalnız kişilərin gəldiyini fikirləşirik.
Amma kişi işi sayılan sahədə çalışan zərif qəhrəmanlarımız da var.